**ΕΝΙΑΙΟΣ   ΣΥΛΛΟΓΟΣ   ΕΡΓΑΖΟΜΕΝΩΝ Ψ.Ν.Α**

**Διεύθυνση**
**Λεωφόρος Αθηνών 374 (**[Χάρτης](https://www.blogger.com/blog/post/edit/3385768875435184172/8392915699715442319)**)
Χαϊδάρι, Αθήνα Τ.Κ. 12462
τηλ. 213 2054152**

**FAX: 2132054321**

[http://sylogosdafni.blogspot.gr/](https://www.blogger.com/blog/post/edit/3385768875435184172/8392915699715442319)

Email:sylogosdafni@gmail.com

                  ΧΑΪΔΑΡΙ 5/11/2020

 Αρ.  πρωτ: 67

**ΔΕΛΤΙΟ ΤΥΠΟΥ - ΚΑΤΑΓΓΕΛΙΑ**

**ΣΥΝΕΧΙΖΕΤΑΙ Ο ΕΡΓΑΣΙΑΚΟΣ ΜΕΣΑΙΩΝΑΣ ΣΤΟ Ψ.Ν.Α. – ΔΑΦΝΙ ΚΙΝΔΥΝΟΣ ΓΙΑ ΤΙΣ ΖΩΕΣ ΑΣΘΕΝΩΝ ΚΑΙ ΕΡΓΑΖΟΜΕΝΩΝ ΛΟΓΩ ΕΛΛΙΠΟΥΣ ΚΑΘΑΡΙΟΤΗΤΑΣ**

Συναδέλφισσες - συνάδελφοι:

Παρ’ όλες τις καταγγελίες του Συλλόγου Εργαζομένων η εργολαβική εταιρεία καθαρισμού εξακολουθεί να δρα ανεξέλεγκτη στο Νοσοκομείο.

* Συνεχίζει για εξάωρη /εξαήμερη εβδομαδιαία απασχόληση να καταβάλλει στις καθαρίστριες μηνιαία έως 350,00€.
* Υποχρεώνει τις καθαρίστριες κάθε μήνα να προσέρχονται στα γραφεία της εταιρείας και να υπογράφουν σε λευκά χαρτιά ποσά μεγαλύτερα από αυτά που λαμβάνουν.
* Δεν καταβάλλει εισφορές για βαριά και ανθυγιεινή εργασία.
* Δεν καταβάλλει οικογενειακά επιδόματα, πρόσθετες αμοιβές για απασχόληση Κυριακών και Αργιών.
* Δεν χορηγεί σε επάρκεια τα μέσα ατομικής προστασίας.
* Τα υλικά καθαρισμού και απολύμανσης δεν διατίθενται σύμφωνα με τη σύμβαση, είναι αραιωμένα, συχνά δεν φέρουν ετικέτες στοιχείων κατασκευής και προέλευσης τους, δεν αναγράφουν τον τρόπο και οδηγίες προφύλαξης της χρήσης τους, ενώ συνεχώς παρουσιάζεται ανεπάρκεια λόγω μειωμένων ποσοτήτων.
* Τα μέλη των Επιτροπών ελέγχου της καθαριότητας, οι Προϊστάμενοι και Υπεύθυνοι των Τμημάτων και Δομών, η Διεύθυνση Διοικητικής Υπηρεσίας, υποβάλλουν αναφορές, αποστέλλουν έγγραφα και κάνουν εισηγήσεις προς το Δ.Σ. για παραβάσεις των όρων της σύμβασης και ελλιπή καθαριότητα, με κίνδυνο σοβαρές επιπτώσεις στην υγεία των νοσηλευομένων, των εργαζομένων, των επισκεπτών, αλλά και των καθαριστριών του ίδιου του εργολάβου.

Μάλιστα πληροφορηθήκαμε ότι **τα ίδια πρόσωπα μέλη του Δ.Σ.** τους οποίους έχουμε καταγγείλει για την στήριξη στα συμφέροντα του εργολάβου, **μεθοδεύουν την επιστροφή των προστίμων** που έχουν επιβληθεί στην εταιρεία για παραβάσεις των όρων της σύμβασης, στις οποίες είχε υποπέσει τους μήνες Φεβρουάριο, Μάρτιο, Απρίλιο 2020.

Αυτό δεν πρόκειται να το επιτρέψουμε. Θα παρέμβουμε δυναμικά με κάθε θεμιτό τρόπο για να το αποτρέψουμε.

Κύριοι και Κυρίες μέλη του Δ.Σ. αντί να απαιτείται **οι εργαζόμενες να λαμβάνουν τις νόμιμες αποδοχές και τις ασφαλιστικές καλύψεις** βάσει συλλογικών συμβάσεων και ασφαλιστικής νομοθεσίας, να τηρούνται οι συμβατικές υποχρεώσεις της εργολαβικής εταιρείας, προασπίζοντας το δημόσιο συμφέρον, εκτίθεστε με τις θέσεις σας υπέρ των συμφερόντων του εργολάβου.

**Απαιτούμε όσα μέλη του Δ.Σ. δεν έχουν την αντικειμενική κρίση βλέποντας τα πραγματικά γεγονότα να αποχωρήσουν τώρα παραιτούμενοι. Διαφορετικά καλούμε τον Πολιτικό τους Προϊστάμενο και Υπουργό Υγείας να τους απομακρύνει άμεσα.**

Οι 170 εργαζόμενες στην καθαριότητα μπορεί οι ίδιες υπό τον φόβο της απόλυσης να σιωπούν, αλλά τα δίκαια αιτήματά τους θα τα βροντοφωνάζουν και θα τα διεκδικούν ο Σύλλογος εργαζομένων και οι 1.500 εργαζόμενοι στο Νοσοκομείο μας.

**ΑΠΑΙΤΟΥΜΕ**

1. ΕΔΩ ΚΑΙ ΤΩΡΑ ΝΑ ΛΑΒΕΙ ΤΕΛΟΣ Ο ΕΡΓΑΣΙΑΚΟΣ ΜΕΣΑΙΩΝΑΣ ΣΤΟ Ψ.Ν.Α. - ΔΑΦΝΙ.
2. ΝΑ ΣΤΑΜΑΤΗΣΕΙ ΤΩΡΑ ΚΑΘΕ ΜΟΡΦΗ ΕΚΦΟΒΙΣΜΟΥ ΚΑΙ ΕΚΔΙΩΞΗΣ ΤΩΝ ΚΑΘΑΡΙΣΤΡΙΩΝ ΑΠΟ ΤΟΝ ΕΡΓΟΔΟΤΗ.
3. ΑΜΕΣΗ ΕΚΔΙΩΞΗ ΤΩΝ ΕΡΓΟΛΑΒΩΝ ΚΑΙ ΤΩΝ ΙΔΙΩΤΙΚΩΝ ΣΥΝΕΡΓΕΙΩΝ ΑΠΟ ΤΑ ΔΗΜΟΣΙΑ ΝΟΣΟΚΟΜΕΙΑ.
4. ΑΜΕΣΕΣ ΠΡΟΣΛΗΨΕΙΣ ΜΟΝΙΜΟΥ ΠΡΟΣΩΠΙΚΟΥ ΣΤΗΝ ΚΑΘΑΡΙΟΤΗΤΑ.

**ΤΟ Δ.Σ. ΤΟΥ ΣΥΛΛΟΓΟΥ ΕΡΓΑΖΟΜΕΝΩΝ**

**ΚΟΙΝΟΠΟΙΗΣΗ:**

1. ΓΡΑΜΜΑΤΕΙΑ ΠΡΩΘΥΠΟΥΡΓΟΥ, ΜΕΓΑΡΟ ΜΑΞΙΜΟΥ Ηρώδου Αττικού 19, Τ.Κ. 10674, e-mail: primeminister@primeminister.gr
2. ΥΠΟΥΡΓΟ ΥΓΕΙΑΣ κ. Bασ. Kικίλια, Αριστοτέλους 19 - Αθήνα, e-mail: minister@moh.gov.gr
3. ΥΠΟΥΡΓΟ ΕΡΓΑΣΙΑΣ κ. Ι. Βρούτση, Σταδίου 29 - Αθήνα, fax: 2103244377
4. ΔΙΟΙΚΗΤΗ 2ης Υ.ΠΕ.ΠΕΙΡΑΙΩΣ & ΑΙΓΑΙΟΥ κ. Χρ. Ροïλό, Θηβών 198 - Άγιος Ιωάννης Ρέντης, Τ.Κ. 18233, e-mail: proedros@2dype.gr
5. ΔΙΟΙΚΗΤΗ & ΠΡΟΕΔΡΟ Δ.Σ. Ε.Φ.Κ.Α. κ. Χρ. Χάλαρη, Ακαδημίας 22 – Αθήνα, Τ.Κ. 10671
6. Σ.ΕΠ.Ε. Αγησιλάου 10 - ΑΘΗΝΑ, Τ.Κ. 10437, fax: 2108230955, 2105231215
7. ΔΙΟΙΚΗΤΗ ΕΘΝΙΚΗΣ ΑΡΧΗΣ ΔΙΑΦΑΝΕΙΑΣ κ. Αγγ. Μπίνη, Λένορμαν 195 & Αμφιαράου - Αθήνα Τ.Κ. 10442, e-mail: info@aead.gr
8. ΝΕΑ ΔΗΜΟΚΡΑΤΙΑ, Πειραιώς 62 - Μοσχάτο Τ.Κ. 18346
9. ΣΥ.ΡΙΖ.Α, Πλατεία Ελευθερίας 1 - Αθήνα Τ.Κ. 10553, e-mail: info[at]syriza.gr
10. ΚΙΝ.ΑΛ. Χαρ. Τρικούπη 50 - Αθήνα, Τ.Κ. 10680, e-mail: info@kinimaallagis.gr
11. Κ.Κ.Ε. Λεωφ. Ηρακλείου 145 - Νέα Ιωνία, Τ.Κ. 14231 e-mail: mailbox@kke.gr
12. ΜΕΡΑ 25 ΜΑΥΡΟΜΑΤΑΙΩΝ 15, ΠΕΔΙΟΝ ΑΡΕΩΣ Τ.Κ.10434, e-mail: info@mera25.gr
13. ΕΛΛΗΝΙΚΗ ΛΥΣΗ, Ιπποκράτους 10-12 - Αθήνα, Τ.Κ.10679, e-mail: info@elliniki-lisi.gr
14. ΛΑÏΚΗ ΕΝΟΤΗΤΑ Πατησίων 14 (Στοά Φέξη) 8ος όροφος, e-mail: grafeiotypou@laiki-enotita.gr
15. ΑΔΕΔΥ Ψύλλα 2 & Φιλελλήνων, Αθήνα, Τ.Κ. 10557, e-mail: adedy@adedy.gr
16. Π.Ο.Ε.ΔΗ.Ν. Αριστοτέλους 22 - Αθήνα, Τ.Κ. 10433, fax: 2105234589, e-mail: poedhn@otenet.gr
17. ΣΥΛΛΟΓΟΣ ΕΡΓΑΖΟΜΕΝΩΝ Ι.Κ.Α. Στουρνάρη 30 - Αθήνα, e-mail: seika@otenet.gr
18. ΠΑΝΕΡΓΑΤΙΚΟ ΑΓΩΝΙΣΤΙΚΟ ΜΕΤΩΠΟ Αγ. Φιλοθέης 5β - Αθήνα, Τ.Κ. 10556, fax: 2103802864, e-mail: pame@pamehellas.gr